Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Qanun keşikçilərinə pirotexniki vasitələr, yol nişanları və hətta velosipedlərlə hücum olunub.
Hadisə şahidlərinin sözlərinə görə, icazəsiz aksiya iki əcnəbi qrup arasında baş verən və səbəbi məlum olmayan münaqişə nəticəsində başlayıb.
Qarşıdurma kütləvi iğtişaşlara çevrilib.
Dəyənəklərlə silahlanmış eritreyalılar mağazaları dağıdıblar və polisə hücum ediblər.
Buna cavab olaraq asayiş keşikçiləri xüsusi texnikadan istifadə etməli olublar.
Şəhərin meri Yan Van Zanen təhlükəsizlik qüvvələrinə gözyaşardıcı qazdan istifadə etməyə icazə verib, eyni zamanda ərazidə fövqəladə vəziyyət elan edib.
“Avropa İttifaqı hələ də Rusiya aktivlərinin Ukraynaya köçürülməsi üçün qanuni yol tapmayıb.
Sanksiyaların arxitekturası düzgün işləmir və bu istiqamətdə fəaliyyət gücləndirilməlidir”.
Bunu Litva Prezidenti Qitanas Nauseda Münhen Təhlükəsizlik Konfransında deyib.
“Rusiyaya qarşı beynəlxalq sanksiyalar faydasızdır və onun iqtisadiyyatına çox məhdud təsir göstərib.
Makroiqtisadi göstəricilərdən də göründüyü kimi, bunu qəbul etmək lazımdır”, - o bildirib.
Prezident Ukraynaya kömək etmək üçün müsadirə olunmuş Rusiya aktivlərindən necə istifadə etmək barədə mümkün qədər tez qərar qəbul etməyə çağırıb.
O qeyd edib ki, Avropa İttifaqı hələ də bu vəsaitlərlə nə edəcəyini bilmir.
Bakının Xəzər rayonunda yol-nəqliyyat hadisəsi baş verib.
Yaralı təcili tibbi yardımın köməkliyi ilə xəstəxanaya çatdırılıb.
Hadisənin təfərrüatı araşdırılır.
Bakının Nizami rayonunda yerləşən iki sexdə yanğın hadisəsi baş verib.
Bu barədə Fövqəladə Hallar Nazirliyi (FHN) məlumat yayıb.
Bildirilib ki, ümumi sahəsi 20 kvadratmetr olan məişət avadanlıqlarının təmiri sexi və bitişik ümumi sahəsi 20 kvadratmetr olan ayaqqabı təmiri sexinin yanar konstruksiyaları yanıb.
Yaxınlıqdakı obyektlər yanğından mühafizə olunub.
Yanğın yanğından mühafizə bölmələri tərəfindən söndürülüb.
Çoxlarının xəyal etdiyi Akademik Milli Dram Teatrının səhnəsinə çıxanda üçüncü kurs tələbəsi idi.İlk rolu onun bu möhtəşəm məbədə vizit kartı oldu.
Gənc, gözəl, istedadlı - səhnənin tələb etdiyi bütün keyfiyyətlərə malik aktrisa ömrünü bu doğma səhnəyə bağladı.
O vaxtdan isə nə az-nə çox - düz 45 il keçir...""Xalq artisti Bəsti Cəfərova “Kaspi” qəzetinə müsahibəsində “geriyə baxıb düşünəndə ki, mən nələr oynamışam...Mən onların hamısını yaxşı oynamışam...” deyə əminliklə söyləyib.
- Sizə müsahibə üçün zəng edəndə deyəsən teatrda hansısa tamaşanın qızğın məşqləri gedirdi...""- “Filumena Marturano” tamaşasının məşqləri idi.
Bu tamaşada bizim görkəmli aktyorumuz Ramiz Novruz oynayırdı.
O dünyasını dəyişəndən sonra rol Xalq artisti Sabir Məmmədova həvalə olundu.
Bu tamaşanın məşqlərinə 2020-ci ildə başladıq.
Tamaşanı təhvil verməyə 15 gün qalmış pandemiya elan olundu və teatrlar bağlandı.
Bu ayrılıq uzun çəkdi - düz bir il səkkiz ay teatrlar işləmədi.
Biz yenidən teatra qayıdanda Ramiz Novruzun xəstələnməsi xəbərini eşitdik.
O, bu obrazı oynamaq istəyirdi.
Ramiz müalicə ala-ala yenidən məşqləri davam etdirdik.
2022-ci ilin mart ayında tamaşanın premyerasını oynadıq.
Təəssüf ki, Ramiz Novruz cəmi iki dəfə o tamaşada səhnəyə çıxa bildi.
Onun ölümü bizim üçün böyük itki oldu.
Neyləmək olar, həyat belədir - gözəl tərəfi də var, qəmli tərəfi də.
İndi tamaşa yenidən repertuardadır.
- Pandemiya vaxtını xatırladınız.
O uzun fasilədə itirdiyiniz tamaşaçıları yenidən teatra qaytara bildinizmi?
Teatra gəlməyən insanlar həmişə deyirlər ki, teatrlar boş qalır.
Əgər teatra mütəmadi gəlsələr, bunun əksinin şahidi olarlar.
Hətta deyərdim ki, pandemiyadan sonra tamaşaçılar da elə bil acmışdılar.
Teatrlar tamaşaçıları cəlb edən məkandır.
Mən sovet dönəmindən işləyirəm.
Yaxşı tamaşanın həmişə tamaşaçısı var.
“Xanuma” tamaşası 2011-ci ildən tamaşaya qoyulub.
İndiyə qədər də repertuardadır.
Bu tamaşanı dəfələrlə görmüş tamaşaçı yenə gəlib baxmaq istəyir.
Hətta deyərdim ki, mənim və digər həmkarlarımın sözlərini bizdən yaxşı bilirlər.
- “Xanuma”nın bu qədər uzunömürlü olmasının səbəbi nədir?
- Səbəb odur ki, rejissor düzgün aktyor seçimi edib.
Və bir də aktyorlar o tamaşanı təzə-tər saxlamaq üçün mücadilə edirlər.
Hər tamaşada hamı həvəslə oynayır.
Aktyorlar elə bil oyun vaxtı bir-birilərini tamamlayırlar.
Hətta bir ay repertuara salınmayanda iştirakçılar tamaşa üçün darıxırlar.
- Əvvəllər dramaturqlar vardı, aktrisaların adına rol yazırdılar, rejissorlar da rolları müəyyən aktrisalar üçün nəzərdə tuturdular.
Bunu Amaliya xanımdan eşitmişdim.
Məsələn, İlyas Əfəndiyev də “Hökmdar və qız”ında Ağabəyim ağanı sizin üçün yazıb.
İndi də belə yaradıcı münasibətlər varmı?
- Hə, əvvəllər belə yanaşmalar vardı.
Rejissora gəlincə, o, materialı götürəndə kiminlə işləyəcəyini artıq beynində qurur.
Rejissorlar da çalışırlar ki, tamaşaları yaxşı alınsın.
Tamaşanın uğurlu alınmasının əsas sirri doğru-düzgün rol bölgüsündədir.
Aktyorlar yerində olanda tamaşa yaxşı alınır.
- Ədil İsgəndərovun tələbəsi, Tofiq Kazımovun rejissorluğu, tələbkar tamaşaçı auditoriyası 3-cü kurs tələbəsində çaşqınlıq yaratmadı ki?
Ruslar buna yaxşı mənada “başgicəllənmə” deyirlər...""- Yox, çaşqınlıq yaratmadı...Hərdən fikirləşəndə deyirəm ki, nə yaxşı adları əfsanəyə dönmüş o rejissorlarla ünsiyyətdə oldum, onları gördüm.
Ədil İsgəndərov mənim kurs rəhbərim olub.
O, 3-cü kursun əvvəlində dünyasını dəyişdi.
Həmin müddətdə onun kimi bir rejissordan dərs almaq böyük xoşbəxtlikdir.
Mən teatra 1978-ci ildə gəlmişəm.
3-cü kursun əvvəlində teatrın o vaxtkı baş rejissoru Tofiq Kazımov məni Əkrəm Əylislinin “Quşu uçan budaqlar” tamaşasına dəvət etdi.
O tamaşada baş rolu - Səltənəti oynadım.
İnstitutu qurtaranda təyinatla “Azdrama”ya gəldim.
O vaxtdan düz 45 ildir ki, taleyimi bu sənət ocağına bağlamışam.
Mənə xoşbəxtlik nəsib oldu ki, Mehdi Məmmədov kimi bir rejissorla ünsiyyətdə oldum.
Onun “İblis” tamaşasında Xavər rolunu oynadım.
Mehdi müəllim bir gün mənə dedi ki, “Afət” tamaşasını qurmaq istəyir.
Əgər o tamaşanı qursaydı mən yəqin ki, Alagöz rolunu oynayardım.
Amma iş elə gətirdi ki, Mehdi Məmmədovun tələbəsi Mehriban Ələkbərzadənin quruluşunda Afət rolunu oynadım.
Həyatımda iş barəsində nə olursa, hər şey yaxşılığa doğru olur.
- Rollar qalereyanızdakı obrazlar haqqında düşünəndə daha çox fərəhlənirsiniz, ya “mən indi belə oynayardım” deyə düşündüyünüz məqamlar da var?
- Hərdən fikirləşəndə ki, hansı rolları oynamışam, özümə də qorxulu gəlir...
Alın yazısına, Allahın qismətinə inanıram.
Cavan, get-gedə yaşa dolan aktrisanın adına bu qədər rolun yazılması yalnız Allahın qisməti imiş.
Mən qismətimə düşən rolları oynadım.
Çox böyük, çəkili rollar oynamışam.
Hə, bəzən elə rollar oldu ki, mən onları oynamaq istədim, imkan olmadı, təmir getdi, hansısa səbəb oldu...Amma geriyə baxıb düşünəndə ki, nələr oynamışam...Mən onların hamısını yaxşı oynamışam.
Kim nə deyir desin, amma mən bunu əminliklə deyə bilərəm.
Məsələn, “Solğun çiçəklər” televiziya tamaşasındakı Pəri roluma baxanda “gərək belə edəydim” demirəm.
Düşünürəm ki, düz edib belə oynamışam.
İndi artıq həyat ötdükcə, yaş üstünə yaş gəldikcə, həyat təcrübəm artdıqca nə oynayıramsa, bilirəm.
Bir işi boynuma götürdümsə, onun məsuliyyətini daşıyıram.
Heç bir işimi yarımçıq atan insan deyiləm, öhdəmə götürdüyüm işin sonuna çatmalıyam.
Bəzən məndən “sizin uğurunuzun formulası nədir?” - deyə soruşurlar.
Hara gedirəmsə, orda məsuliyyətli işləyirəm, düşünmürəm ki, artıq işlədim, gedib istirahət edim və s.Deyim ki, illər sonra buna beləyəm, yox!
Tələbə ikən də məsuliyyətli idim, uşaq ikən də məsuliyyətli olmuşam.
Harada əmək qoymuşam, o yerdən qiymətimi də, hörmətimi də almışam.
- Müxtəlif taleli qadın rolları:Sürəyya, Gülrux, Fedra, Ağabəyim ağa, Xurşudbanu Natəvan, Lalə, Afət...Hansı özünüzsünüz?
- Heç birində tam özüm deyiləm.